# Sarra Tolstaia

Sarra Fiodorovna Tolstaia (errusieraz: Сарра Фёдоровна Толстая; Mosku, 1820ko irailaren 1a/abuztuaren 20a – San Petersburgo, 1838ko maiatzaren 6a/apirilaren 24a), S. T. kondesa (errusieraz: Графиня С. Т., translit.: Grafinia S. T.) izengoitiaz ere ezaguna, errusiar idazlea izan zen, ingelesezko, italierazko, frantsesezko eta alemanezko poesia zein prosa lanak idatzi zituena.

## Bizitza

Fiodor Tolstoi kondearen eta Jevdokia (Avdotia) Tugaieva dantzari ijitoaren bosgarren alaba zen. Osasun kaskarra zuen, eta gurasoak bere bizitzaren beldur izan ziren, haien seme-alaba zaharragoak umetan hil baitziren.
Hezkuntza bikaina jaso zuen, sei urterekin frantsesez eta alemanez ongi hitz egiten eta idazten zuen, eta bederatzi urterekin ingelesa ikasi zuen. Friedrich Schiller, Johann Wolfgang von Goethe, Johann Gottfried Herder, Novalis, Ludwig Uhland, Johann Ludwig Tieck, Justinus Kerner, Lord Byron, Thomas Moore, Walter Scott eta garai hartako beste idazleen sormena ondo ezagutzen zuen. Pianoa jotzen eta margotzen ere bazekien. Hala ere, errusieraz gaizki hitz egiten zuen eta hil baino urtebete lehenago bakarrik hasi zen modu sakonagoan ikasten, Vasili Zhukovskiren idazlanak erabiliz.
Hamalau urterekin hasi zen poesia idazten, batez ere ingelesez eta alemanez, baina frantsesez eta italieraz ere bai. Prosazko hainbat lan ere sortu zituen. 1830eko hamarkadan, Vetxerni zvon poema idatzi zuen ingelesez (jatorrizko testua ez da gaur egunera arte gorde), eta 1839an, egilea hil eta gutxira, M. N. Likhoninek errusierara itzuli zuen. Geroago poema hori errusiar abesti ezagun bihurtu zen.
1836an, gaixotasun mental baten aldizkako erasoak sufritzen hasi zen. Handik gutxira tuberkulosiarekin gaixotu zen, eta 1838an hil zen San Petersburgon, 17 urte baino ez zituela. Moskuko Vagankovo hilerrian lurperatu zuten.
Sarra Tolstaia hil eta gero, M. N. Likhoninek bere idazlan nagusiak errusierara itzuli zituen eta Mikhail Katkovek argitaratu zituen.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2025-01-09).
* ↑ (Errusieraz) Масанов, И. Ф. (1960). «Толстая, Сарра Федоровна» Словарь псевдонимов русских писателей, ученых и общественных деятелей. 4 Москва, 472 or. (Noiz kontsultatua: 2025-01-09).
* 1 2 (Errusieraz) «Толстая Сарра Федоровна» Биография.ру (Noiz kontsultatua: 2025-01-09).
* ↑ (Errusieraz) Поликовский, Алексей. (2006). Граф Безбрежный: две жизни графа Федора Ивановича Толстого-Американца. Минувшее, 139 or. ISBN 9785902073499. (Noiz kontsultatua: 2025-01-09).
* ↑ (Errusieraz) «Рисунок. Портрет С.Ф. Толстой. До 1838. Соколов П.Ф.» Музей В. А. Тропинина и московских художников его времени (Noiz kontsultatua: 2025-01-09).
* ↑ (Errusieraz) Карасюк, Дмитрий. «Граф Толстой: лжец, мошенник и муж цыганки» Дилетант 2019-09-12 (Noiz kontsultatua: 2025-01-09).
* ↑ (Errusieraz) Бычков, Владимир. «Толстой-Американец: человек, умевший исправлять ошибки фортуны» Радио Sputnik 2020-11-08 (Noiz kontsultatua: 2025-01-09).
* 1 2 3 4 5 (Errusieraz) Катков, Михаил. (1840). Сочинения в стихах и прозе графини С. Ф. Толстой. (Noiz kontsultatua: 2025-01-09).
* 1 2 (Errusieraz) Бердников, Лев. «Американец Толстой» Чайка 2021-11-22 (Noiz kontsultatua: 2025-01-09).
* 1 2 (Errusieraz) Бердников, Лев. (2019). Всешутейший собор. Смеховая культура царской России. АСТ ISBN 9785041813369. (Noiz kontsultatua: 2025-01-09).
* 1 2 (Errusieraz) Гусев, Н. Н. (1954). Лев Николаевич Толстой: материалы к биографии с 1828 по 1855 год. Москва: Издательство Академии наук СССР, 16 or. (Noiz kontsultatua: 2025-01-09).

## Kanpo estekak

* Datuak: Q15071527